paragraph_text: Mjesto je nastalo u 18. stoljeću, doseljavanjem nekoliko obitelji ribara iz Podgore. Centar Bratuša odlikuju stare kamene kuće, a između njih je mali trg nazvan Kačićevi dvori. U novije su se vrijeme u naselju izgradile mnoge vikendice i odmarališta. Iznad Bratuša se nalazi predhistorijsko nalazište Gradina s dominatnom centralnom stijenom i nekoliko manjih oko nje.